Na temelju članka 69. stavka 4. Zakona o šumama („Narodne novine”, broj 68/18, 115/18, 98/19, 32/20, 145/22, 101/23 i 36/24) i članka 32. Statuta Grada Malog Lošinja („Službene novine Primorsko-goranske županije“ broj 26/09, 32/09, 10/13, 24/17 – pročišćeni tekst, 09/18 i 09/21), Gradsko vijeće Grada Malog Lošinja na sjednici održanoj \_\_\_\_ 2025. godine, donijelo je

 **PROGRAM UTROŠKA SREDSTAVA**

**OSTVARENIH OD ŠUMSKOG DOPRINOSA ZA 2026. GODINU**

Članak 1.

 Program utroška sredstava ostvarenih od šumskog doprinosa za 2026. godinu (u daljnjem tekstu: Program), predstavlja planski dokument kojim se utvrđuje namjensko trošenje sredstava ostvarenih od šumskog doprinosa u 2026. godini sukladno namjeni definiranoj Zakonom o šumama.

Članak 2.

 Prihod Proračuna Grada Malog Lošinja ostvaren od šumskog doprinosa, planira se u 2026. godini u iznosu od 600,00 Eura, a koristi se isključivo za financiranje izgradnje i održavanja komunalne infrastrukture

Članak 3.

 Planirana sredstva iz Programa mogu se tijekom godine mijenjati ovisno o ostvarenju sredstava s osnova šumskog doprinosa.

Članak 4.

 Ovaj Program stupa na snagu osmog dana od dana objave u Službenim novinama Primorsko-goranske županije.

KLASA: 400-01/25-01/04

URBROJ: 2170-10-01-25-

Mali Lošinj, \_\_\_prosinca 2025. godine.

 GRAD MALI LOŠINJ

GRADSKO VIJEĆE

Predsjednik

 Mario Okmažić, univ.bacc.oec.,v.r.

**O b r a z l o ž e n j e**

Program utroška sredstava ostvarenih od šumskog doprinosa za 2026. godinu donosi se na temelju članka 69. stavka 4. Zakona o šumama („Narodne novine“, broj 68/18, 115/18, 98/19, 32/20, 145/22, 101/23 i 36/24).

 Šumski doprinos u visini od 5% u odnosu na prodajnu cijenu proizvoda po panju uplaćuju fizičke i pravne osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti) jedinicama lokalne samouprave.

Sredstva iz članka 69. stavka 3. Zakona uplaćuju se na poseban račun jedinice lokalne samouprave područja na kojem je obavljena sječa šume i koriste se isključivo za financiranje izgradnje i održavanja komunalne infrastrukture

 Slijedom naprijed navedenog predlažemo Gradskom vijeću Grada Malog Lošinja na donošenje Programa utroška sredstava ostvarenih od šumskog doprinosa za 2026. godinu.